31994R1549
L 166/41
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1549/94 НА КОМИСИЯТА
от 30 юни 1994 година
за изменение на Регламенти (ЕИО) № 388/92, (ЕИО) № 1727/92 и (ЕИО) № 1728/92 относно определяне на подробни правила за прилагане на специални мерки за снабдяване на отвъдморските департаменти на Франция, Азорските острови, Мадейра и Канарските острови със зърнени продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3763/91 на Съвета от 16 декември 1991 г. относно въвеждане на специфични мерки по отношение на някои селскостопански продукти в полза на отвъдморски департаменти на Франция (1), изменен с Регламент (ЕИО) № 3714/92 на Комисията (2), и по-специално член 2, параграф 6 от него,
като взе предвид Регламент (ЕИО) № 1600/92 на Съвета от 15 юни 1992 г. относно специфичните мерки по отношение на някои селскостопански продукти в полза на Азорските острови и Мадейра (3), последно изменен с Регламент (ЕИО) № 1974/93 на Комисията (4), и по-специално член 10 от него,
като взе предвид Регламент (ЕИО) № 1601/92 на Съвета от 15 юни 1992 г. относно специфичните мерки за Канарските острови по отношение на някои селскостопански продукти (5), последно изменен с Регламент (ЕИО) № 1974/93, и по-специално член 3, параграф 4 от него,
като взе предвид Регламент (ЕИО) № 1766/92 на Съвета от 30 юни 1992 г. относно общата организация на пазара на зърнени култури (6), изменен с Регламент (ЕИО) № 2193/93 на Комисията (7), и по-специално член 26, параграф 3 от него,
като има предвид, че член 6 от Регламент (ЕИО) № 388/92 на Комисията (8), последно изменен с Регламенти (ЕО) № 329/94 (9), (ЕИО) № 1727/92 (10), последно изменен с Регламент (ЕО) 1075/94 (11), и (ЕИО) № 1728/92 на Комисията (12), последно изменен с Регламент (ЕО) № 1157/94 (13), предвижда да се коригира размерът на помощта, отпускана на основата на разликата в праговата цена на съответния вид зърнени култури между месеца, в който е подадено заявление за сертификат за отпускане на помощ и месеца, в който е извършено вписване в сертификата; като има предвид, че вписването в сертификата е направено съгласно член 3, параграф 6 от Регламент (ЕИО) № 131/92 на Комисията (14), последно изменен с Регламент (ЕИО) № 2596/93 (15), по отношение на отвъдморските департаменти на Франция и в съответствие с член 4, параграф 7 от Регламент (ЕИО) № 1695/92 на Комисията (16), последно изменен с Регламент (ЕИО) № 2596/93, и (ЕИО) № 1696/92 (17), последно изменен с Регламент (ЕИО) № 2596/93, по отношение съответно на Канарските острови, Азорските острови и Мадейра; като има предвид, че това вписване в сертификата за помощи се прави от местните власти при представяне на продуктите, за които се отнася;
като има предвид, че има значителен спад на общите цени от 1993/1994 пазарна година; като има предвид, че в резултат на времето, необходимо за достигане на пратките от континенталната част на Общността до отвъдморските департаменти на Франция, както и до Азорските острови, Мадейра и Канарските острови, тази корекция може да се окаже в ущърб на операторите, които имат ангажимент за доставки в края на пазарната година; като има предвид, че е неотложно да се предвиди дерогация от тези разпоредби, за да се улесни преходът от 1993/1994 към 1994/1995 пазарна година;
като има предвид, че предвидените в настоящия регламент мерки са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
Корекцията, предвидена в член 6 от Регламенти (ЕИО) № 388/92, (ЕИО) № 1727/92 и (ЕИО) № 1728/92, не се прилага, ако операторът представи доказателство, удовлетворяващо изискванията на компетентните органи, в региона на местоназначение, че зърнените култури и зърнените продукти, с изключение на царевица и сорго, представени за вписване в сертификат за помощи, са експедирани преди 1 юли 1994 г., или - в случая на царевица и сорго - преди 1 октомври 1994 г.
Това доказателство се предоставя чрез товарителница или друг транспортен документ, предоставящ достатъчни гаранции, надлежно съставен в момента на експедицията.
Член 2
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 юни 1994 година.